2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

1.  ประวัติความเป็นมา

บริษัท ยูนิค ไมนิ่ง เซอร์วิสเซส จำกัด (มหาชน) (“บริษัทฯ” หรือ “UMS”)
ก่อตั้งโดยบริษัทยูนิคแก๊ส แอนด์ ปิโตรเคมีคัลส์ จำกัด (มหาชน) (UGP) และนายสมบูรณ์
สิริไพบูลย์พงศ์ ซึ่งถือหุ้นร้อยละ 51 และ 49 ตามลำดับ ได้จดทะเบียนจัดตั้งบริษัทฯขึ้นเมื่อวันที่ 17
มีนาคม 2537 ด้วยทุนจดทะเบียนเริ่มต้น 1 ล้านบาท
โดยเริ่มต้นประกอบธุรกิจการนำเข้าถ่านหินคุณภาพดีจากต่างประเทศ
และจัดจำหน่ายถ่านหินให้กับโรงงานอุตสาหกรรมต่างๆภายในประเทศ
เนื่องจากผู้บริหารเล็งเห็นถึงโอกาสและแนวโน้มการเติบโตที่ดีของอุตสาหกรรมถ่านหิน
เนื่องจากมีปัจจัยสนับสนุนหลายประการ ได้แก่
ผลิตภัณฑ์ถ่านหินเป็นเชื้อเพลิงที่มีราคาต่ำและมีปริมาณสำรองมากเมื่อเปรียบเทียบกับน้ำมันเตาและก๊าซธรรมชาติ
ประกอบกับประสบการณ์ของผู้บริหารในอุตสาหกรรมพลังงานที่ผ่านมา
ทำให้ผู้บริหารมีความมั่นใจในการดำเนินธุรกิจนี้ให้ประสบความสำเร็จและเติบโตอย่างมั่นคงต่อไป

2.1.2 พัฒนาการสำคัญของบริษัทฯ ในปี 2549

-   เมื่อเดือนเมษายน 2549 คณะผู้บริหารไปดูงาน “Coal Trans China” ที่ประเทศจีน

-   เมื่อเดือนมิถุนายน 2549 คณะผู้บริหารไปดูงาน “Coal Asia” ที่ประเทศอินโดนีเซีย

-   เมื่อวันที่ 13 กรกฎาคม 2549 นายชัยวัฒน์ เครือชะเอม กรรมการผู้จัดการ ให้การต้อนรับ
    คณะนักลงทุน โดยมีตลาดหลักทรัพย์ใหม่ (MAI) ร่วมกับ สมาคมส่งเสริมผู้ลงทุนไทย
    เป็นผู้ดำเนินการ

-   เมื่อวันที่ 26 กรกฎาคม 2548 ตลาดหลักทรัพย์แห่งประเทศไทย ได้จัดงาน SET Awards
    2006 และบมจ. ยูนิค ไมนิ่ง เซอร์วิสเซส ได้เข้าร่วมชิงรางวัลทั้ง 2 ประเภท ได้แก่ Best
    Return STAR และ Growth STAR และรางวัลที่ได้รับ คือ Best Return STAR
    ซึ่งบริษัทได้รับ 2 ปีซ้อน

-   บริษัท ยูนิค ไมนิ่ง เซอร์วิสเซส จำกัด (มหาชน)
    ได้รับการประเมินผลเป็นบริษัทบรรษัทภิบาลที่ดี (ระดับดี) จาก สำนักงานคณะกรรมการ กลต.
    ตลาดหลักทรัพย์แห่งประเทศไทย และ สมาคมส่งเสริมสถาบันกรรมการบริษัทไทย
    ในการดำเนินโครงการ “การกำกับดูแลกิจการบริษัทจดทะเบียน (Corporate Governance
    : CG)” ในปี 2549 นี้

-   เมื่อวันที่ 20 ตุลาคม 2549 ได้จดทะเบียนบริษัท ยูเอ็มเอส โคลบริคเครท จำกัด
    เพื่อประกอบกิจการโรงงานผลิตถ่านอัดก้อน และจำหน่ายผลิตภัณฑ์ดังกล่าว

-   เมื่อวันที่ 11 พฤศจิกายน 2549 คณะกรรมการบริษัทฯ
    ได้มีมติอนุมัติให้จ่ายเงินปันผลระหว่างการ ประจำไตรมาส 3 ในอัตราหุ้นละ 1 บาท
    ให้แก่ผู้ถือหุ้นที่มีรายชื่อในสมุดทะเบียนผู้ถือหุ้นในวันที่ 28 พฤศจิกายน 2549
    กำหนดจ่ายเงินปันผลในวันที่ 7 ธันวาคม 2549

-   บริษัทฯ เข้าร่วมกิจกรรมกับตลาดหลักทรัพย์แห่งประเทศไทย “บริษัทจดทะเบียนพบผู้ลงทุน”
    โดยรายงานผลการดำเนินงานของบริษัท ให้กับนักลงทุนและนักวิเคราะห์ เมื่อเดือนมีนาคม
    สิงหาคม และพฤศจิกายน

2.2 ภาพรวมการประกอบธุรกิจของบริษัทฯ

บริษัทฯ ประกอบธุรกิจการนำเข้าถ่านหินคุณภาพดี มีค่าพลังงานความร้อนสูง
และมีผลกระทบต่อสิ่งแวดล้อมน้อย
โดยนำเข้าจากประเทศอินโดนีเซียเพื่อจัดจำหน่ายให้กับโรงงานอุตสาหกรรมขนาดกลางและขนาดเล็ก
โดยเฉพาะโรงงานอุตสาหกรรมในจังหวัดกรุงเทพและปริมณฑลรวมถึงจังหวัดใกล้เคียง บริษัทฯ
มีอุตสาหกรรมที่เป็นเป้าหมายหลัก คือ อุตสาหกรรมอาหาร อุตสาหกรรมกระดาษ
และอุตสาหกรรมสิ่งทอ โดยบริษัทฯ
มีกลยุทธ์นำถ่านหินดังกล่าวมาทำการคัดเลือกและปรับปรุงคุณภาพเพื่อให้ถ่านหินมีคุณภาพตรงกับคุณสมบัติเชิงวิศวกรรมของหม้อไอน้ำของแต่ละโรงงานอุตสาหกรรม
นอกจากนี้ บริษัทฯ ยังเข้าร่วมประมูลขายถ่านหินให้กับบริษัทเอกชนในอุตสาหกรรมปูนซีเมนต์
และอุตสาหกรรมผลิตไฟฟ้าที่มีการประมูลจัดซื้อถ่านหินอีกด้วย

3.  โครงสร้างรายได้

  บริษัทฯ มีโครงสร้างรายได้แยกตามขนาดของโรงงานอุตสาหกรรมตามตารางด้านล่าง

+------------+-------+---------+------------+-----+-----------+-----+
| โรงงาน     | 2547  |         | 2548       |     | 2549      |     |
|            |       |         |            |     |           |     |
| อุตสาหกรรม  |       |         |            |     |           |     |
+------------+-------+---------+------------+-----+-----------+-----+
|            | จำนวน | ร้อยละ   | จำนวน      | ร้อ  | จำนวน     | ร้อ  |
|            |       |         |            | ยละ |           | ยละ |
|            | (ล้า   |         | (ล้านบาท)   |     | (ล้านบาท)  |     |
|            | นบาท) |         |            |     |           |     |
+------------+-------+---------+------------+-----+-----------+-----+
| ขนาดใหญ่    | 3     | 39.23   | 164.00     | 14  | 242.53    | 17  |
|            | 80.71 |         |            | .44 |           | .58 |
+------------+-------+---------+------------+-----+-----------+-----+
| ขนาด       | 5     | 59.98   | 961.71     | 84  | 1,130.47  | 81  |
| กลางและเล็ก | 82.18 |         |            | .67 |           | .95 |
+------------+-------+---------+------------+-----+-----------+-----+
| รายได้อื่น    | 7.68  | 0.79    | 10.06      | 0   | 6.43      | 0   |
|            |       |         |            | .89 |           | .47 |
+------------+-------+---------+------------+-----+-----------+-----+
| รวม        | 9     | 100.00  | 1,135.77   | 100 | 1,379.43  | 100 |
|            | 70.57 |         |            | .00 |           | .00 |
+------------+-------+---------+------------+-----+-----------+-----+

หมายเหตุ

  โรงงานอุตสาหกรรมขนาดกลางและเล็กใช้ถ่านหินน้อยกว่า 72,000 ตันต่อปี

  โรงงานอุตสาหกรรมขนาดใหญ่มีการใช้ถ่านหินมากกว่า 72,000 ตันต่อปีขึ้นไป หรือ
  มีการสั่งซื้อถ่านหินมากกว่าครั้งละ 10,000 ตัน

4.  เป้าหมายการดำเนินธุรกิจ

บริษัทฯ
มีเป้าหมายในการเป็นผู้นำการขายถ่านหินสำหรับโรงงานอุตสาหกรรมขนาดกลางและขนาดเล็กในประเทศไทย
โดยการคัดเลือกถ่านหินที่มีคุณภาพดี ตรงกับความต้องการของโรงงานอุตสาหกรรม
และมีผลกระทบต่อสิ่งแวดล้อมน้อย บริษัทฯยังมีเป้าหมายที่จะมีรายได้เติบโตไม่น้อยกว่าร้อยละ 10
ต่อปี
โดยการขยายฐานลูกค้าไปในกลุ่มโรงงานอุตสาหกรรมที่มีการใช้น้ำมันเตาให้เปลี่ยนมาใช้ถ่านหินเป็นเชื้อเพลิงแทน
โดยนำจุดเด่นของถ่านหินที่มีต้นทุนการใช้งานที่ต่ำกว่าน้ำมันเตาและการให้ความรู้ความเข้าใจที่ถูกต้องของการใช้ถ่านหินเป็นกลยุทธ์ในการขยายฐานลูกค้า
รวมทั้งเน้นการกระจายความเสี่ยงทางด้านรายได้ของบริษัทฯโดยไม่พึ่งพาโรงงานอุตสาหกรรมขนาดใหญ่เพียงตลาดเดียว
แต่จะเน้นการขยายตลาดไปยังโรงงานอุตสาหกรรมขนาดกลางและขนาดเล็ก
และกระจายไปยังหลายอุตสาหกรรมเพื่อลดความเสี่ยงจากการที่อุตสาหกรรมใดอุตสาหกรรมหนึ่งอาจมีผลกระทบจากวัฏจักรของเศรษฐกิจ
โดยบริษัทฯคาดว่าจะมีลูกค้ามากกว่า 100 บริษัท ภายในปี 2549 เพื่อให้บริษัทฯ
มีฐานรายได้รวมถึงอัตรากำไรที่เติบโตอย่างมั่นคง